हिंदी से ₹60 करोड़..साउथ से ₹35-40 करोड़ कमाने का अनुमान; साउथ में फिल्म को लेकर जबरदस्त हाइप
Shah Rukh Khan Jawan - How Much Is The Predicted Opening Collection Of Jawaan. शाहरुख खान की फिल्म जवान को लेकर नॉर्थ और साउथ के जानकारों की एक राय है। उनका कहना है कि हिंदी बेल्ट में फिल्म पहले दिन 60 करोड़ वहीं साउथ रीजन से 35 से 40 करोड़ की ओपनिंग ले सकती है
शाहरुख खान की फिल्म जवान को लेकर नॉर्थ और साउथ के जानकारों की एक राय है। उनका कहना है कि हिंदी बेल्ट में फिल्म पहले दिन 60 करोड़ वहीं साउथ रीजन से 35 से 40 करोड़ रुपए की ओपनिंग ले सकती है। इस तरह फिल्म 100 करोड़ रुपए रिलीज के पहले दिन ही कमा लेगी।
शाहरुख खान की स्टारडम इसकी मुख्य वजह है। इसके अलावा एक वजह ये भी है कि फिल्म में साउथ के नामी-गिरामी स्टार काम कर रहे हैं। साउथ में जवान के साथ किसी बड़ी फिल्म का क्लैश भी नहीं है।
28 सितंबर को प्रभास की सालार आ रही है। तब तक बॉक्स ऑफिस पर मैदान पूरी तरह खाली है। ट्रेड पंडितों का मानना है कि इस साल साउथ रीजन में सबसे बड़ी हाइप जवान की ही है।
साउथ रीजन में जवान हिंदी फिल्मों के लिए रास्ते खोलेगा?
कई ट्रेड एनालिस्ट का मानना हैं कि जैसे बाहुबली के बाद हिंदी मार्केट में साउथ की फिल्मों की पॉपुलैरिटी बढ़ी। ठीक वैसे ही जवान से साउथ इंडस्ट्री में हिंदी फिल्मों के लिए एक रास्ता खुल सकता है।
साउथ के वेटरन ट्रेड एनालिस्ट श्रीधर पिल्लई के शब्दों में, ‘देखा जाए तो साउथ के मार्केट में भी इस साल सबसे बड़ा हाइप जवान को लेकर ही है। यही वजह है कि यहां साउथ के सिनेमाघरों में रिलीज के लिए फिल्म के राइट्स की कीमत 40 से 50 करोड़ मांगी जा रही है।
यहां के डिस्ट्रीब्यूटर इस अमाउंट पर राजी भी हो रहें हैं , क्योंकि अकेले साउथ के बेल्ट से ओपनिंग डे पर ही 35 से 40 करोड़ रुपए का कलेक्शन मुमकिन है।
अगर फिल्म में थलपति विजय के भी होने की बात सच साबित हुई तो स्काई लिमिट है, क्योंकि साउथ में उनका क्रेज कमाल का है।
पठान ने ऑलरेडी इस साल शाहरुख के लिए एक जमीन तैयार कर दी जबकि उस फिल्म में साउथ इंडियन कास्ट और टेक्नीशियन नहीं थे। जवान में कैमरामैन से लेकर बाकी टेक्निकल क्रू साउथ से है।
लिहाजा, ऐसा लगता है कि यह एक साउथ इंडियन पिक्चर के साथ साथ एक्चुअल पैन इंडियन फिल्म है, जिसमें शाहरुख, दीपिका वगैरह साउथ की टीम के साथ काम कर रहे। नतीजतन, साउथ में इस फिल्म का भविष्य तो बेहद शानदार है।'
रोहित शेट्टी बोले- साउथ हमारे लिए खतरा नहीं
प्रोड्यूसर रोहित शेट्टी ने कहा, ‘बॉलीवुड और साउथ में कोई दायरा या डिफरेंस है ही नहीं। आप देखिए RRR में आलिया भट्ट और अजय देवगन थे। उसी तरह KGF-2 में रवीना टंडन और संजय दत्त ने काम किया।
एक पूरा 80 का दौर था जब साउथ के डायरेक्टर्स यहां बॉलीवुड में काम कर रहे थे। हाल ही में मैंने जवान का प्रोमो देखा, बहुत ही शानदार लगा। ऐटली बहुत अच्छे डायरेक्टर हैं, मैं उनकी हर फिल्म देखता हूं।
साउथ हमारे लिए खतरा बिल्कुल नहीं है। हम फिल्ममेकर्स के लिए वो एक जॉनर की तरह हैं।
मेरी सिंघम, सूर्यवंशी, गोलमाल, सिम्बा ही देख लीजिए, ये फिल्में लार्जर देन लाइफ है जो साउथ में एक ट्रेंड रहा हैं। लोगों को अब ऐसी ही फिल्में पसंद हैं, इसलिए बॉलीवुड डायरेक्टर्स को साउथ की तरह फिल्में बनानी होंगी।
हाइप बनाने के लिए ट्रेलर को रिलीज के 10 दिन पहले लाएंगे
ट्रेड एनालिस्ट अतुल मोहन के मुताबिक, ‘अपने जमाने में अमिताभ बच्चन और जितेंद्र तो साउथ के मेकर्स के साथ मिलकर एक्चुअल पैन इंडियन फिल्म बनाते रहें हैं। साउथ में उनकी मसाला फिल्में काफी हिट होती रहीं हैं।
बीच में एक दौर आया जब हमारे निर्माताओं ने NRI दर्शकों को टारगेट कर फिल्में बनानी शुरू कीं। वो फिल्में चली भीं। हालांकि अब कोविड के बाद से ओवरसीज मार्केट से रिटर्न में कमी आई है तो साउथ के मार्केट का रुख हो रहा है। ’
अतुल आगे बताते हैं, ‘पठान पर तो शाह रुख को लोगों का भावनात्मक प्यार मिला था। जवान में साउथ के सबसे बड़े डायरेक्टर हैं। इसे बनने में ढाई साल लगे हैं। तो फिल्म को लेकर उनके चाहने वालों में काफी बेकरारी है।
ऊपर से यहां फिल्म को पिच करने में भी नई मार्केटिंग स्ट्रेटेजी यूज हो रही है। जैसे सीधा टीजर या ट्रेलर के बजाय जवान प्रिव्यू का टर्म लाया गया।
सुनने को आ रहा कि फिल्म के हाइप को और अधिक बढ़ाने के लिए ट्रेलर भी महज 10 दिन पहले आएगा। ऐसे में फिल्म का जो माहौल है, उससे साफ है कि हिंदी मार्केट में ओपनिंग 60 करोड़ और साउथ में 30 से 40 करोड़ तो आराम से यह करेगी।’
आंकड़ों को देखें तो कई हिंदी फिल्में रहीं, जिन्हें हिंदी भाषी क्षेत्र जैसे राजस्थान , बिहार और झारखंड के मुकाबले निजाम और आंध्र प्रदेश टेरिटरी से ज्यादा कलेक्शन मिले। 
आंकड़ों पर नजर डालते हैं..
पठान
निजाम- आंध्र प्रदेश- 30.66 करोड़ रुपए
मैसूर- 32.07 करोड़ रुपए
तमिलनाडु-केरल- 14.51 करोड़ रुपए
तान्हाजी- द अनसंग वॉरियर
निजाम-आंध्र प्रदेश- 14.37 करोड़ रुपए
मैसूर- 8.38 करोड़ रुपए
तमिलनाडु-केरल- 2.20 करोड़ रुपए
टाइगर जिंदा है
निजाम-आंध्र प्रदेश- 15. 82 करोड़ रुपए
मैसूर-18.29- करोड़ रुपए
तमिलनाडु-केरल- 4.20 करोड़ रुपए
पीके
निजाम-आंध्र प्रदेश- 20.72 करोड़ रुपए
मैसूर- 23.85 करोड़ रुपए
तमिलनाडु- केरल- 9.46 करोड़ रुपए
दंगल
निजाम- आंध्र प्रदेश- 21.03 करोड़ रुपए
मैसूर- 27.57 करोड़ रुपए
तमिलनाडु-केरल- 13.39 करोड़ रुपए
दृश्यम 2
निजाम-आंध्र प्रदेश- 10.20 करोड़ रुपए
मैसूर- 9.86 करोड़ रुपए
तमिलनाडु-केरल- 1.49 करोड़ रुपए
संजू
निजाम-आंध्र प्रदेश - 18.46 करोड़ रुपए
मैसूर- 20.37 करोड़ रुपए
तमिलनाडु-केरल- 6.30 करोड़ रुपए